**Zapisnik 21. sjednice Školskog odbora Industrijsko-obrtničke škole Virovitica**

**održane u petak 10. srpnja 2019. godine u 10.00 sati u školskoj knjižnici**

**Prisutni članovi Školskog odbora**: Zoran Dunđer, Mirjana Golubić, Kristina Horvat Vargović i Dubravko Milanović

**Odsutni članovi Školskog odbora**: Željana Hrgović-Šolc, Sanja Kirin i Inga Rebić-Vampović- opravdano odsutni

**Ostali prisutni**:Vladimir Reider ravnatelj škole i Milica Koletić, tajnica škole kao

zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost četiri člana Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 20. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 20. sjednice Školskog odbora.

Predsjednik je predložio dnevni red:

1. Davanje prethodne suglasnosti za zasnivanje radnog odnosa
2. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1 )

Kratko obrazloženje dao je ravnatelj škole.

Natječaj za radno mjesto tajnik/ca škole, 1 izvršitelj na neodređeno vrijeme, objavljen je 5. lipnja 2019. godine na web stranicama Zavoda za zapošljavanje i Industrijsko-obrtničke škole Virovitica.

Nakon provedenog natječajnog postupka prema Pravilniku o načinu i postupku zapošljavanja u Industrijsko-obrtničkoj školi Virovitica, Povjerenstvo za vrednovanje kandidata dostavilo je rang listu kandidata nakon provedenog testiranja (pismeno i usmeno) ravnatelju Škole. Prema dostavljenoj rang listi kandidatkinja Marijana Pavlović Karlović zadovoljava uvjete natječaja. Međutim, kandidatkinja je dostavila školi obavijest da odustaje od prijave za radno mjesto tajnik/ca škole. Budući da kandidatkinje pod rednim brojem 2. i 3. imaju isti broj bodova sukladno Pravilniku ravnatelj nije mogao predložiti drugog kandidata te je zaključeno da će se natječajni postupak ponoviti.

Isto tako zaključeno je da se Pravilnik o načinu i postupku zapošljavanja u Industrijsko-obrtničkoj školi Virovitica treba doraditi da se izbjegnu ovakve situacije.

Ad 2)

Pitanja više nije bilo

Sjednica je završena u 10.30 sati.

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing.

KLASA: 003-06/19-01/6

URBROJ: 2189-35-01-19-2

Virovitica, 10. srpnja 2019.